Ma bied R50 000 aan om seuns te moor | Maroela Media
Ma bied R50 000 aan om seuns te moor
'n 50-jarige vrou van KwaZulu-Natal is in hegtenis geneem nadat sy glo R50 000 vir iemand aangebied het om haar twee seuns te vermoor.
Kol. Jay Naicker, 'n polisiewoordvoerder, het Woensdag gesê die vrou is in Gamalakhe in Port Shepstone in hegtenis geneem. "Die vrou het na bewering 'n familielid, wat onlangs uit die tronk vrygelaat is, genader om haar seuns te vermoor en hom R25 000 per kind aangebied," het Naicker gesê. "Die beweerde motief vir die beplande moorde was om versekeringsgeld te bekom op 'n polis wat sy vir haar seuns uitgeneem het."
Die familielid het die saak by die polisie aangemeld. 'n Polisiebeampte, wat hom as 'n huurmoordenaar voorgedoen het, het haar by haar huis in hegtenis geneem nadat sy foto's van haar seuns gaan haal het om vir hom te gee. Haar seuns was tydens die voorval by die huis.
Die ma, van drie kinders, moet binnekort in die Port Shepstone-landdroshof verskyn op 'n aanklag van sameswering tot moord.
huurmoordenaar Port Shepstone
Betogers gooi klippe na voertuie in Roodepoort
Pippie se ma ontken dat fonds misbruik word
Nee gits, ek het nie woorde nie, of eintlik het ek – twee woorde, "MENTAL CASE" !
Maggies die Wilde Weste kan by die Nuwe SA kom leer. Hier gaan dit nou so erg jy kry sommer mense om jou kinders te vermoor vir geld. Of as jy verkil van iemand maak jy hom dood en as hy wit is dan het jy 'n "goeie rede" om hom/haar te vermoor veral as hulle oud is en jy deel van die cANCer is. Nie eers in die Wilde Weste tyd het mense so gelewe nie. Jy moet voortdurend oor jou skouer kyk oor wie bekruip jou.